
                                       Nicolae Robu             
REFERAT

privind împuternicirea Comisiei de negociere cu terţii a Consiliului Local al Municipiului Timişoara, constituită prin H.C.L. nr.350/29.07.2008 să negocieze cu proprietarii imobilului situat în Bvd Constantin Prezan nr.85 A/B

          Având în vedere faptul că Direcția Tehnică a Primăriei Mun. Timișoara are în lucru Proiectul de modernizare și extindere a Bulevardului Sudului, în cadrul ședinței Comisiei de Negociere cu terții din data de 05.03.2014 s-a stabilit cu proprietarii imobilului situat în Bvd Constantin Prezan nr.85 A/B, imobil direct afectat de acest proiect, atribuirea la schimb a imobilului din str. Țebea nr.2.  Deoarece imobilul din str. Țebea nr.2 nu a trecut din proprietatea Statului Român în domeniul public al Municipiului Timișoara prin Hotărâre de Guvern, se impune reluarea negocierilor cu proprietarii imobilului situat în Bvd Constantin Prezan nr.85 A/B.

         Negocierile se vor purta în baza unei expertize efectuate asupra imobilului, la  la iniţiativa  Primăriei Municipiului Timişoara prin reprezentanţii săi.

        Ca urmare a celor arătate mai sus propunem:

     Împuternicirea Comisiei de negociere cu terţii a Consiliului Local al Municipiului Timişoara, constituită prin H.C.L. nr.350/29.07.2008, să negocieze cu proprietarii imobilului din Bvd Constantin Prezan nr.85 A/B, cumpărarea acestui imobil de către Municipiul Timișoara sau efectuarea unui schimb de locuințe. 

